JUBILE เริ่มฟื้นตัวไตรมาส 4
สัญญาณที่ดีสำหรับ JUBILE มีการประเมินว่าใน Q4/64 จะเห็นการฟื้นตัวแรงจากการกลับมาเปิดห้างสรรพสินค้า ทำให้สาขาทั้ง 126 สาขาจะกลับมาทำรายได้
สัญญาณที่ดีสำหรับ JUBILE มีการประเมินว่าใน Q4/64 จะเห็นการฟื้นตัวแรงจากการกลับมาเปิดห้างสรรพสินค้า ทำให้สาขาทั้ง 126 สาขาจะกลับมาทำรายได้
10 ธ.ค. 2564

คุณค่าบริษัท                   
สัญญาณที่ดีสำหรับ บริษัท ยูบิลลี่ เอ็นเตอร์ไพรส์ จำกัด (มหาชน) หรือ JUBILE มีการประเมินว่าในไตรมาส 4 ปี 2564 จะเห็นการฟื้นตัวแรงจากการทยอยกลับมาเปิดห้างสรรพสินค้าแล้วตั้งแต่เดือน ก.ย. ทำให้สาขาทั้ง 126 สาขาจะกลับมาทำรายได้
พร้อมด้วยบริษัทจะมีการจัดอีเวนต์ขายเพชรอีกราว 2 ครั้งในไตรมาสเดียว ช่วยเร่งรายได้อย่างมีนัยสำคัญ ขณะที่หน่วยออนไลน์คาดจะยังทำงานได้ดี โดยปัจจุบันมีสัดส่วน 6% ของยอดขายเทียบกับปีก่อนที่ 3-4%
ทั้งนี้เบื้องต้น บล.เมย์แบงก์  คาดกำไรไตรมาส 4 ปี 2564 อยู่ที่ 69 ล้านบาท เพิ่มขึ้น 126.9% เมื่อเทียบกับไตรมาสก่อน แต่อาจหดตัว 23.7% เมื่อเทียบกับงวดเดียวกันของปีก่อน
ขณะที่ในปี 2565 ผู้บริหารเผยว่าจะเริ่มกลับมาขยายสาขาอีกครั้ง โดยตั้งสมมติฐานไว้ที่ 2 แห่ง รวมทั้งเผยว่ายังอยู่ระหว่างการศึกษาการนำ Crypto currency หรือ NFT มาร่วมทำการตลาดอีกด้วย
อย่างไรก็ดีการแพร่ระบาด และล็อกดาวน์เหนือความคาดหมายระหว่างปี 2564 ทำให้นักวิเคราะห์ต้องประมาณการกำไรปี 2564-2565-2566 ลง 40-24-24% ตามลำดับ ทำให้ภาพปี 2565 คาดกำไร 225 ล้านบาท ฟื้นตัวเพิ่มขึ้นราว36.2% เมื่อเทียบกับงวดเดียวกันของปีก่อน
สิ่งสำคัญเมื่อวิเคราะห์ฐานะทางการเงินเพื่อเป็นตัวแปรในการตัดสินใจสำหรับลงทุนพบว่า ฐานะทางการเงินของบริษัทยังคงแข็งแกร่งมาก เพราะบริษัทมีสินทรัพย์หมุนเวียนมากถึง 1,273.54  ล้านบาท เมื่อนำมาเทียบกับหนี้สินหมุนเวียนเพียง 291.81 ล้านบาท ได้ค่า CURRENT RATIO อยู่ที่ระดับ 4.36 เท่า แสดงว่า สภาพคล่องทางการเงินดีมากเกินความจำเป็นอาจเกิดทุนจมด้วยซ้ำ
 
ส่วนปัญหาหนี้สินของบริษัทไม่มีอะไรน่าเป็นห่วง เพราะบริษัทมีหนี้สินรวมแค่ 570.13 ล้านบาท เมื่อเทียบกับส่วนของผู้ถือหุ้นมากถึง 1,225.14 ล้านบาท ได้ค่า D/E อยู่ที่ระดับ 0.47 เท่า แสดงว่า บริษัทแทบไม่มีปัญหาเรื่องหนี้สินเลยก็ว่าได้
นอกจากนี้นักวิเคราะห์มีการปรับปรุงประมาณการนี้ ทำให้เมื่ออิงกับ P/E เฉลี่ย 5 ปี ที่ 17.3 เท่า ของบริษัท จะทำให้ราคาเหมาะสมในปี 2565 จะอยู่ที่ 25.00 บาท/หุ้น ปรับลดลงจากก่อนหน้า 20% คงเหลือ upside ไม่มากนัก 5% สะท้อนความคาดหวังการฟื้นตัวแล้ว จึงลดน้ำหนักจาก ซื้อ เป็น “ซื้อเก็งกำไร”
….
ผู้ถือหุ้นรายใหญ่
รายชื่อกรรมการ
 
 